પોરબંદર-માગરોળ વચ્ચે પોરબંદર થી ૨૭ નોટીકલ માઈલ દુર મધદરિયામાં ગત રાત્રે એક વાગ્યે દરિયો રફ્ હોવાથી દીવના લક્ષ્મણ સોલંકી ની માલિકીની પ્રભુસાગર નામની બોટ સાથે મોટુ મોજુ અથડાતા બોટનો નીચેનો ભાગ તૂટી જતા બોટમાં પાણી ભરાવા લાગ્યું હતું આથી આઠ ખલાસીઓનો જીવ તાળવે ચોંટયો હતો અને બોટ હાલક ડોલક તથા તમામ ખલાસીઓને નજર સામે મોત દેખાતું હતું આથી ખલાસીઓએ વી એચ એફ્ દ્વારા પોરબંદર કોસ્ટગાર્ડને જાણ કરી મદદ માંગતા કોસ્ટગાર્ડ દ્વારા તાત્કાલિક તેનું સી ૪૪૫ પેટ્રોલિંગ શીપ મદદ માટે મોકલવામાં આવ્યું હતું અને મધરાતે ૩ વાગ્યે શીપના જવાનો દ્વારા બોટમાં સબમર્સીબલ પંપ મૂકી અને બોટમાંથી પાણી કાઢવાની કામગીરી હાથ ધરી હતી પરંતુ દરિયો ખુબ તોફની હોવાથી બોટની એક બાજુનું લાકડું તૂટી ગયું હતું અને બોટ ડૂબવા લાગી હતી આથી તમામ ખલાસીઓ જીવ બચાવવા માટે દરિયામાં કૂદયા હતા જેમાં એક ખલાસીને તો તરતા પણ આવડતું ન હતું કોસ્ટગાર્ડ દ્વારા તમામ ડૂબી રહેલા ખલાસીઓને દોરડા ફ્ેંકી અને શીપ ઉપર ખેંચી લીધા હતા.